b'\n_START_ARTICLE_\nKerber\n_START_PARAGRAPH_\nKerber (lat. Cerberus, gr. Kerberos) je bil v gr\xc5\xa1ki mitologiji troglavi pes, ki je pazil, da ne bi kak\xc5\xa1na umrla du\xc5\xa1a zbe\xc5\xbeala iz Hada in da ne bi kak\xc5\xa1na \xc5\xbeiva du\xc5\xa1a vstopila._NEWLINE_Potomec Echidne in Typhona , ki ima tri pasje glave, rep zmaja in skozi njegovo telo mu rastejo ka\xc4\x8de._NEWLINE_Stra\xc5\xbei vhod v podzemlje boga Hada. Vsakemu umrlemu prijazno pomaha in ga spusti noter, vendar pa nikomur ne dovoli, da bi se vrnil. Prelisi\xc4\x8dil ga je edino Orfej, ki ga je s pomo\xc4\x8djo svoje \xc4\x8darobne lire uspaval in \xc5\xbeiv od\xc5\xa1el v podzemlje, da bi boga podzemlja prepri\xc4\x8dal naj mu vrne ljubljeno Evridiko , ki je umrla, ker jo je pi\xc4\x8dila ka\xc4\x8da. Bog podzemlja Hades mu je dovolil odpeljati ljubljeno \xc5\xbeeno pod pogojem, da se ne ozre nazaj, a ker sredi poti ni ve\xc4\x8d zasli\xc5\xa1al korakov svoje ljubljene se je ozrl nazaj in Evridiko za zmeraj izgubil_NEWLINE_Kerberja je kot zadnjo nalogo moral ujeti Heraklej, ki ga je iz Hadesa odpeljal tako, da je bil z njim kot prvi prijazen in mu je zato Kerber sledil sam od sebe._NEWLINE_Kerber pa nastopi tudi v romanu Heinricha von Veldeka, v njegovem Romanu o Eneju (nem. Eneasroman), ki naj bi bil obdelava starofrancoskih del Roman d`Eneas, ter vergilovega romana Eneas (fr. Aeneis). Eneju pokojni o\xc4\x8de Anchises, ki prebiva v peklu, sporo\xc4\x8di, da mora Enej skupaj s Sibilo iz Inconiuma (danes Konya) pre\xc4\x8dkati pekel. Na poti skozi pekel sre\xc4\x8data tudi Kerberja, ki ga Heinrich von Veldeke opi\xc5\xa1e kot stvor s tremi pasjimi glavami, katere bruhajo ogenj, iz nosov in u\xc5\xa1es pa se mu vali dim. Telo je hrapavo in v celoti pokrito s ka\xc4\x8dami, namesto krepljev pa je imel parklje. Iz gobcev mo\xc4\x8dno zaudarja in se cedi vro\xc4\x8da slina. Eneja popade grozen strah, v tem trenutku Sibila nekaj za\xc5\xa1epeta in Kerber, skupaj z vsemi ka\xc4\x8dami, hipoma zaspi.'